Sylvie Becaert

**Sylvie Becaert**, rođena 6. septembra 1975. u Lillu u Francuskoj, je nekadašnja francuska biatlonka.

## Karijera
### Olimpijske igre 
Sylvie Becaert je tri puta nastupila na Zimskim olimpijskim igrama i to na ZOI 2002, ZOI 2006. i ZOI 2010. Osvojila je dvije medalje: Bronzanu na ZOI 2006. u štafeti s Delphyne Peretto, Florence Baverel-Robert i Sandrine Bailly, zaostavši 2:26.2&nbsp;min iza pobjedničke ruske štafete u sastavu:
Ana Bogali, Svjetlana Išmuratova, Olga Zajceva i Albina Ahatova; te srebrnu na sljedećim igrama s Marie-Laure Brunet, Marie Dorin i Sandrine Bailly i zaostatkom od 32.8&nbsp;s, ponovo iza ruske štafete u sastavu: Svjetlana Slepcova, Ana Bogali, Olga Medvedceva i Olga Zajceva. Najbolji rezultat u pojedinačnim utrkama bilo joj je 16-o mjesto u utrci na 15&nbsp;km, kada je s dva promašaja i zaostatkom od 2:39.9&nbsp;min bila sporija od njemačke biatlonke Andreje Henkel.

### Svjetska prvenstva 
Becaert je nastupila na osam Svjetskih prvenstava od SP 2001. do SP 2009. Osvojila je dvije zlatne, jednu srebrnu i dvije bronzane medalje. Prvu zlatnu medalju osvojila je na SP 2003. u utrci na 7,5&nbsp; km, kada je s jednim promašajem i prednošću od 26.9&nbsp;s bila brža od drugoplasirane ukrajinske biatlonke Olene Petrove. Na SP 2007. u  štafeti s Florence Baverel-Robert, Delphyne Peretto i Sandrine Bailly osvojila je srebrnu medalju s 1:07.8&nbsp;min zaostatka iza njemačke štafete u sastavu: Martina Glagow, Andrea Henkel, Magdalena Neuner i Kati Wilhelm. Na slijedećem prvenstvu osvojila je bronzanu medalju u štafeti s Delphyne Peretto, Marie-Laure Brunet i Sandrine Bailly, sa zaostatkom 1:35.7&nbsp;min iza njemačke štafete u sastavu: Martina Glagow, Andrea Henkel, Magdalena Neuner i Kati Wilhelm. Najuspješnija je bila na  SP 2009. kada je u mješovitoj štafeti s Marie-Laure Brunet, Vincentom Defrasne i Simonom Fourcadom osvojila zlatnu medalju i u štafeti s Marie-Laure Brunet, Marie Dorin i Sandrine Bailly drugu bronzanu medalju.

### Svjetski kup 
Prvi nastup Sylvie Becaert u Svjetskom kupu bio je u sezoni 1998/99. U prvoj utrci u norveškom Holmenkollenu 12. marta 1996. je osvojila 38-o mjesto u utrci na 7,5&nbsp;km s dva promašaja i zaostatkom 2:14.8&nbsp;min u odnosu na pobjednicu Olenu Zubrilovu. Najbolji rezultati su joj dva druga mjesta u utrkama na 7,5&nbsp;km: U sezoni 2002/03. u Oberhofu 8. januara 2003, kada je s dva promašaja i zaostatkom od 21.8&nbsp;s bila sporija od pobjednice Ekaterine Dafovske, te u sezoni 2003/04. u Östersundu 5. decembra 2004, kada je bez promašaja i zaostatkom od 1.8&nbsp;s bila sporija od pobjednice Olge Zajceve. U štafetnim utrkama je pobijedila četiri puta: U sezoni 2001/02. u Antholzu 25. januara 2002, s Delphyne Burlet, Sandrine Bailly i Corinne Niogret; u sezoni 2005/06. u Oberhofu 5. januara 2006, s Delphyne Peretto, Florence Baverel-Robert i Sandrine Bailly; u sezoni 2006/07. u Hochfilzenu 17. decembra 2006, s Florence Baverel-Robert, Delphyne Peretto i Sandrine Bailly, te 15 dana kasnije u Oberhofu 3. januara 2007. u istom sastavu.

## Prestanak karijere 
Aktivnim bavljenjem biatlonom prestala se baviti 2010. godine

## Privatni život 
Bila je u vezi s italijanskim biatloncem René-Laurent Vuillermozom..

## Nagrade 
* Nacionalni orden za zasluge - vitez (Francuska), 2010..

## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1975.
Kategorija:Biografije, Lille
Kategorija:Francuski biatlonci
Kategorija:Francuski olimpijci u biatlonu
Kategorija:Osvajači medalja na Svjetskim prvenstvima u biatlonu
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Biatlonci na Zimskim olimpijskim igrama 2010.
Kategorija:Osvajači srebrne medalje na Olimpijskim igrama (Francuska)
Kategorija:Osvajači bronzane medalje na Olimpijskim igrama (Francuska)
Kategorija:Svjetski prvaci u biatlonu
Kategorija:Osvajači medalja na Zimskim olimpijskim igrama 2006.
Kategorija:Osvajači medalja na Zimskim olimpijskim igrama 2010.